***Парламент Мәжілісінде***

***Есеп комитетінің***

***2016 жылғы Есебін таныстыру рәсімі***

***2017 жылғы 18 мамыр, сағат 11-30.***

**Құрметті депутаттар, отырысқа қатысушылар!**

Есеп комитеті үшін өткен 2016 жыл ерекше жыл болды. Өйткені, **мемлекеттік аудитке көшумен қатар**, тексеру кезінде бұзушылықтарды анықтап қана қоймай, олардың туындау себептерін терең зерделеу және оларды алдағы уақытта болдырмау үшін сындарлы ұсыныстар әзірлеуге басымдықтар берілді.

2016 жылғы республикалық бюджеттің атқарылуы туралы Үкіметтің есебіне Есеп комитетінің қорытындысы жаңа форматта сапалы дайындалды.

Қорытындыда Есеп комитетінің Үкіметке бұрын берген **жекелеген ұсынымдарының орындалмауы туралы ақпарат** қамтылған.

Республикалық бюджеттің атқарылуының макроэкономикалық және республиканың әлеуметтік- экономикалық жағдайларына талдау жасалған.

**Бірінші рет бюджеттік бағдарламалардың** тікелей және түпкілікті **нәтижелеріне қол жеткізілуін бағалау барлық орталық мемлекеттік органдарға қатысты ұсынылып отыр.**

Қорытындыда **жекелеген бағдарламалық құжаттардың орындалу барысы,** оларды іске асыру тиімділігін арттыру үшін резервтерді көрсете отырып, Есеп комитетінің пікірі көрсетілді. Тиісті бөлім сараптамалық-талдамалық іс-шараларға негізделген (*Жасыл экономика, Агробизес - 2020*) мемлекеттік жоспарлау жүйесінің құжаттарын бағалаумен толықтырылды.

**Квазимемлекеттік сектор субъектілерінің активтерді басқаруын бағалауға,** сондай-ақ әкімшілік-аумақтық бірліктің экономикалық процестеріне олардың әсері арқылы өңірлерді дамытуға айтарлықтай **назар аударылды.**

Өз қорытындымызда 2016 жылы бюджетті атқару кезіндегі Үкіметтің күшті және осал жақтарын көрсетуге, біздің көзқарасымызға бюджет қаражаты мен активтерді нәтижелі басқаруға мүмкіндік беретін ұсынымдар әзірлеуге тырыстық.

Сыртқы факторларға қарамастан, есепті кезеңде елдегі макроэкономикалық жағдай сыртқы конъюнктураға тікелей тәуелді жекелеген секторларды қоспағанда, **экономиканың өсуінің оң қарқынының сақталуымен сипатталды.**

Сонымен қатар әлемдік тауар нарығындағы жағымсыз конъюнктура, мұнай секторындағы өндіріс көлемдерінің қысқаруы Ұлттық қорға түсімдердің қысқаруына әкеп соқан.

Шоғырландырылған бюджет түсімдерінде **шикізат секторының үлесі едәуір қысқарды.**

Сонымен қатар, **экспорт құрылымының шикізаттық емес бөлігіне қарай өзгеруі болмаған,** бұл **экономиканы әртараптандыру бойынша қойылған мақсаттар мен міндеттерге қол жеткізбеу тәуекелін тудырады.**

Екінші деңгейдегі банктердің нақты секторға беретін «ұзын ақша» көлемінің төмендеуі **экономиканың бейинфляциялық дамуына кедергі келтіреді** және экономиканы қаржыландыруды бюджет ресурстарымен және көлемі бұрынғыша маңызды Ұлттық қор қаражатымен алмастыруға әкеледі.

Кірістер құрылымындағы **Ұлттық қордан бөлінетін трансферттердің үлесі** 2015 жылмен салыстырғанда төмендегеніне қарамастан, олардың көлемі **16,3%-ғаөскен** (399,2 млрд. теңге).

Осылайша, республикалық бюджет кірістерінің Ұлттық қордан берілетін трансферттерге тәуелділігінің сақталуы **Ұлттық қордың жинақтау және тұрақтандыру функцияларын қауіпсіз жүзеге асыру тәуекелдерін ұлғайтады.**

Есеп комитетінің бағалауы бойынша **республикалық бюджеттің нақтыланған параметрлері іс жүзінде атқарылды,** бұл жекелеген жағдайларда олар бойынша болжамды мәнін асыра орындау есебінен қол жеткізілген.

Бюджетті атқару бойынша Үкімет қабылдаған шешімдерді **түзетуге жүйелі тәсілдің болмауы** бұрынғыша ашық қалып отыр. Республикалық бюджет туралы Заңды іске асыру бойынша Үкіметтің тиісті қаулылары 2016 жылы **31 мәрте** өзгеріске ұшыраған, олардың **81%**-**ы екінші жартыжылдыққа тиесілі.**

**Салықтық түсімдер бойынша** асыра орындалу әсіресе макроэкономикалық жағдайлардың жақсаруы, сондай-ақ **алдыңғы кезеңдердің төлемдеріне аванс беру есебінен** қамтамасыз етілген.

2015-2016 жылдардағы бересінің оң серпіні оның бір жолғы төмендегенін көрсетіп отыр, тек 2016 жылғы 1 қаңтарға ғана, кейіннен жылдың соңына дейін өскен, бұл **берешектерді төмендету бойынша қолданылған әкімшілендіру шараларының қысқа мерзімді нәтижесін** куәландырады.

Салықтар және республикалық бюджетке түсетін төлемдер бойынша бересінің **екі есе өсуінің аясында** төленген әкімшілік айыппұлдар, өсімпұлдар, санкциялар, өндіріп алулар көлемінің **үштен біріне** **ұлғаюы жалпы алғанда қаржы тәртібі деңгейінің төмендегінін көрсетеді.**

**Салық және кеден заңнамалары қолайсыз** және көп деңгейлі, жекелеген нормалары қадағаланбайтын экономика үлесінің өсу тәуекелдерін ұлғайтады. Әдістемелік басшылықтар өз қалауы бойынша әкімшілендірудің жекелеген шараларын қолдануға мүмкіндік беретін, сыбайлас жемқорлықты тудыратын нормаларды қамтиды.

**Өңірлер бөлінісінде мемлекеттік кірістер департаменттері қызметкерлеріне жүктелетін жүктеменің біркелкі еместігі** анықталды, бұл салық тексерулерін жүргізу сапасының және тиімділігінің төмендеуіне, оларды уақтылы аяқтамауға және салық бақылауы шараларын уақтылы қабылдамауға әкеп соғады.

**Салық тексерулері** мерзімдерінің **созылуы** бюджетке салықтар мен басқа да міндетті төлемдерді қосымша есептеу үшін талап қою мерзімдерінің өтіп кетуіне ұшыратып, **олардың тиімсіз болуына әкеп соғады.**

Қолданыстағы салық жеңілдіктері мен преференцияларының тиімділігіне бағалау жүргізілмегендіктен, түгендеу аяқталмағандықтан, әкімшілендіру мәселелері пысықтылмағандықтан, **оларды қолдану мәселесі өзекті болып қалып отыр.**

**Кедендік әкімшілендіруде** тәуекелдердің уақтылы болжамдалмайтыны **атап өтіледі.**

Тәуекелдерді басқару жүйесін қолдана отырып, 2016 жылы жүргізілген16,8 мың **кедендік тексерудің нәтижелері алынған экономикалық нәтижеден оларды жүргізуге арналған шығыстар 5%-ға асып кететіндіктен**, олардың жеткіліксіз тиімді екенін көрсетті.

Қазақстан Республикасында кедендік әкету баждарын салудан кету мақсатында **мұнай және мұнай өнімдерін үшінші елдерге жасырын кері экспорттау тәуекелі орын алып отыр,** бұл Қазақстан-қырғыз учаскесінде мұнай және мұнай өнімдерін бажсыз жеткізуге кедендік бақылау күшінің жойылуымен қатар шектеулердің болмауымен байланысты.

Борыштық құралдардың ішкі нарығының жеткіліксіз дамуы **сыртқы қарыз алудың өсуіне,** соның ішінде республикалық бюджет тапшылығын қаржыландыруға **әсер етті.**

Есеп комитетінің бағалауы бойынша 2016 жылы **ішкі нарықта әрбір алтыншы теңгеге қарыз алу туралы қабылданған шешім мезгілсіз сипатқа ие,** өйткені бюджет қаражатының қалдығы есепті кезеңнің соңына (*жыл басындағы қалдықтарды ескере отырып*) 158,4 млрд. теңгені құрады.

Осы ретте, әрбір төртінші теңге артық тартылған 2015 жылмен салыстырғанда, жағдай болмашы жақсармаған.

Еурооблигациялар шығару арқылы сыртқы қарыз алу оның едәуір әлеуеті бола тұра (*Бірыңғай жинақтаушы зейнетақы қоры, басқа көздер*) **борыштық құралдардың ішкі нарығының дамуын қамтамасыз етпейді.**

# Бюджеттік бағдарламалар әкімшілерінің жауаптылығын арттыру мен өкілеттіктерін кеңейту және мемлекеттік органдарға бөлінген бюджет қаражатын түзету бойынша Үкімет қабылдап жатқан шараларға қарамастан, олардың елеулі көлемі игерілмей қалып отыр.

Біздің бағалауымызша 2016 жылы **267,9 млрд. теңге тиімсіз пайдаланылған.**

**Бюджет қаражатының толық игерілгеніне қарамастан** жекелеген тікелей және түпкілікті нәтижелерге **қол жеткізбеудің тұрақты тәжірибесі қалыптасқан.**

Жоспарланған нәтижелерден іс жүзінде асып кетуі **стратегиялық жоспарларға негізсіз көрсеткіштер** қосумен байланысты.

Әкімшілердің басым бөлігі бөлінетін бюджеттік бағдарламалар бойынша тікелей және түпкілікті **нәтижелерге қол жеткізуді** тек төлемдер жоспарына сай қаражатты **жергілікті атқарушы органдарға аударумен шектеліп бағалайды.** Бұл ретте, жергілікті атқарушы органдар тарапынан түпкілікті нәтижелердің қол жеткізілуіне мониторинг жүргізілмейді, сол себепті іс жүзінде есептердің анықтығы қамтамасыз етілмейді.

Стратегиялық жоспарлардың 60%-ын нысаналы индикаторларға қол жеткізілуін бағалау жүзеге асырылатын бюджеттік бағдарламалар қамтиды. Стратегиялық жоспарға енгізілмей қалған **басқа бюджеттік бағдарламалар бойынша** **нәтижелерге қол жеткізуді бағалау және мониторингтеу формальды** жүзеге асырылуда.

Бюджет кодексін бұза отырып, **бюджеттік бағдарламалар әкімшілерінің бәрі бірдей бөлінетін бағдарламалар бойынша тікелей нәтижелерді көрсетпейді**, бұның өзі пайдаланылу бағыттары бойынша бюджет қаражатын тиімді пайдалануды бағалауға мүмкіндік бермейді, жекелеген бағдарламалар бойынша көрсеткіштер өлшем бірлігінсіз берілген.

Жекелеген бюджеттік бағдарламалар көрсеткіштері статистикалық деректерге бағдарланған, ал оның қалыптастырылуы Үкіметтің республикалық бюджеттің есепті қаржылық жылдағы атқарылуына қорытынды шығарылғаннан кейін жүзеге асырылады, бұл мемлекеттік органдардың жұмысын объективті бағалауға мүмкіндік бермейді.

Есеп комитетінің бағалауынша, **қаржылық тәртіптің төмендеуі** жекелеген жағдайларда **процестердің тым артық**  **регламенттелуімен, олардың күрделігімен, көп сатылығы және көп шығындылығымен** байланысты. Ахуалдың жақсаруына бюджеттің атқарылуына талаптарды айтарлықтай өзгертетін заңға тәуелді актілерге жиі түзетулер енгізулер де мүмкіндік бермейді.

Үкіметтік бағдарламалар мен мемлекеттік органдардың **стратегиялық жоспарларының сапасыз әзірленуі,** олардың негізгі параметрлерінің өзара және жоғары тұрған деңгейдегі **мемлекеттік жоспарлау жүйесінің құжаттарымен теңестірілмеуі** атап өтіледі.

Мемлекеттік органдардың бағдарламалық құжаттардың аяқтау мерзімі аяқталғанға дейін, соның ішінде олардың орындалмай қалуына жол бермеу мақсатында **оларды күші жойылды деп тануға** **бастамашылық жасау практикасы,** не болмаса іске асырылу шарттарының түбегейлі өзгеруі **оларды объективті бағалауға мүмкіндік бермейді.**

Осының салдарынан **қателермен жұмыс** жүргізілмейді, стратегиялық міндеттерді іске асыру да тиімділігін көрсеткен тетіктер одан әрі дамытылмайды.

Мен айтып өткендей, Есеп комитетінің **өңірлерге** бөлінген **республикалық бюджет қаражатының пайдаланылуын талдауға арналған тәсілдері** өзгерді.

Есепті кезең ішінде Есеп комитеті 5 өңірде аудит жүргізді (*Алматы, Қостанай, Қызылорда, Оңтүстік Қазақстан облыстары және Астана қ*.). Әрбір өңірдің бөлінісінде олардың дамуына жалпы баға берілді, аумақтарды дамыту бағдарламасын іске асырудағы күшті және осал жақтары көрсетілді.

2016 жылғы өңірлердің әлеуметтік-экономикалық даму көрсеткіштерін талдау көрсеткендей, **олардың экономикалық өсу қарқынында,** халықтың кірістері бойынша негізгі көрсеткіштерде, бюджеттік қамтамасыз етілуде, салықтық түсімдерде, сондай-ақ жұмыссыздық деңгейі бойынша бұрынғыша **өңіраралық айырмашылық** орын алып отыр.

Республикалық бюджеттен бөлінетін трансферттер көлемдерінің өскеніне қарамастан, **өңірлерде бюджеттік қамтамасыз етілуде және халықтың жан басына шаққандағы орташа айлық табыстарында алшақтық ұлғайған**.

Есеп комитетінің ұсынымдарына және заңнама талаптарына қарамастан, өңірлер бөлінісінде бір мемлекеттік қызмет алушыға есептелген **бюджеттік қамтамасыз етілу нормативтері қазіргі уақытқа дейін бекітілмеген.**

Донор өңірлерге **бөлінген нысаналы трансферттер көлемі олардың бюджеттік алып қоюлар көлемдерінен асып кеткен.**

Бюджеттік алып қоюлардың едәуір ұлғаюы серпінді дамыған әкімшілік-аумақтық бірліктердің ресурстарын қысқартады және трансферттердің кепілдік берілген көлемін алатын өңірлердің өзіндік салық базасының дамуын ынталандыруды төмендетеді.

Ағымдағы нысаналы трансферттер бойынша нәтижелер туралы келісімдердің болмауы жағдайындабөлінген және игерілген қаражат туралы ақпараттың ашықтығы мен толықтығының жеткіліксіздігі **орталық мемлекеттік органдар тарапынан облыстардағы көрсеткіштер нәтижелеріне қол жеткізілуіне бақылаудың төмендеуіне әкеп соқты.**

Бұл ретте, нәтижелер көрсеткіштеріне қол жеткізуге бағалау жүргізу олардың болмауына байланысты мүмкін болмай отыр.

Өңірлерге бөлінетін қаражаттың нысаналы сипаты ескерілмей көрсетілген схема ағымдағы нысаналы трансферттерді іс жүзінде субвенцияларға теңестірді, бұл бюджетаралық қатынастарды және бюджеттерге түсетін түсімдерді болжау жүйесін жетілдіру қажеттігін көрсетіп отыр.

**Квазимемлекеттік сектор субъектілерінің активтерді** басқару тиімділігіне бақылау мен мониторингтің жеткіліксіздігі атап өтіледі.

**Жекешелендіруге жататын объектілер тізбесін** мемлекеттік жоспарлау жөніндегі уәкілетті орган **тиісті әдістемесіз және олардың қызметінің тиімділігін бағалаусыз** айқындайтыны байқалады.

**Табысты деп саналатын квазимемлекеттік сектор субъектілерінің саны** соңғы үш жылда **төмендеген, бұл** өнімділігі төмен, аз рентабельді мемлекеттік кәсіпорындар санының көп болуымен расталып отыр.

Мемлекеттің қатысуымен заңды тұлғалардың жұмыс істеу тиімділігін бағалау процесі **аталған сектордың дамуы туралы жиынтық статистикалық деректердің, сондай-ақ олардың қаржылық нәтижелері туралы жиынтық деректер**дің болмауымен күрделенген.

Квазимемлекеттік сектор субъектілері жұмысының тиімсіздігі бюджетке түсуі тиіс дивидендтердің жектілікті деңгейін қамтамасыз етуге мүмкіндік бермейді.

Жыл сайын квазимемлекеттік сектор субъектілерінің **жарғылық капиталын толықтыруға** бағытталатын республикалық бюджет **қаражатының** едәуір көлемі уақтылы **игерілмей**, оларды анағұрлым басымды бағыттарға пайдаланудан бұра отырып, **қолма қол ақшаны бақылау шоттарында сақталады.**

Бұл ретте қолма қол ақшаны бақылау шоттарында қалдықтар бола тұра квазимемлекеттік сектор субъектілеріне республикалық бюджеттен және Ұлттық қордан қаражат бөлу тәжірибесі сақталып отыр.

Аталған тетік **масылдық көңіл-күйін туындатып**, қаражаттың жұмсалуының айқын болуына ықпал етпейді, сондай-ақ инвестициялық жобаларды іске асырғаннан кейін бюджетке үнемделген қаражаттың қайтарылуын жүзеге асыруды қиындатады.

Нәтижесінде **олардың жарғылық капиталына салынған бюджет қаражатының экономикалық және әлеуметтік қайтарымының тиісті деңгейін қамтамасыз етілмейді.**

Уәкілетті органдар тарапынан мемлекеттік мүлікті басқару тиімділігіне бақылау мен **мониторингтің жеткіліксіздігі** атап өтіледі.

Түпкілікті нәтижелердің көрсеткіштеріне қол жеткізбеген және **залалдарға жол берген** кәсіпорындар **мониторингтеуге жатқызылады.**

Осылайша, **мониторингтің** нәтижелері **тәуекелдерді анықтай отырып, жағдайдың нашарлауын алдын ала ескертпейді, тек** квазимемлекеттік сектор субъектілері қызметінің залалдығы мен түйінді көрсеткіштеріне қол жеткізбеудің **жасалған фактілерін ғана растайды.**

**Мониторингтің қорытындылары** рентабельділіктің төмен көрсеткіштерінің **себептерін анықтамай** экономикалық және қаржылық-шаруашылық қызметтің **қол жеткізілген көрсеткіштерін анықтауды**, **мемлекет қатысатын рентабельді емес ұйымдарды сауықтыру және олардың инвестициялық тартымдылығын арттыру бойынша** нақты **ұсыныстар әзірлеуді** білдіреді.

Тиісті саланың уәкілетті органы және мемлекеттік мүлікті басқару бойынша жергілікті атқарушы орган қызметінің тиімділігіне бағалау жүргізеді, ал оның нәтижелері іс жүзіндегі жағдаймен үйлеспейді.

Бюджеттік бағдарламалардың әкімшілері жетекшілік ететін **квазимемлекеттік сектор субъектілерінің активтерін ескере отырып шоғырландырылған қаржылық есептілікті қалыптастырмайды**.

Бұндай жағдай еліміздің шоғырландырылған мемлекеттік активтерінің барын объективті бағалауға, мемлекет тарапынан тиісті бақылауды жүзеге асыруға және оларды басқарудың тиімділігіне жан-жақты бағалау жүргізуге мүмкіндік бермейді.

**Экономика салалары және шоғырландырылған бюджет бөлінісінде барлық квазимемлекеттік сектор қызметінің қаржылық нәтижелері туралы** шоғырландырылған мәліметтер қалыптастырылмайды. Республикалық бюджеттік бағдарламалардың жекелеген әкімшілерінің және квазимемлекеттік сектор субъектілерінің қаржылық есептіліктерінде анықталатын сәйкессіздіктер **ел Үкіметінің**  **2018 жылдан бастап республикалық бюджеттің шоғырландырылған қаржылық есептілігін қалыптастыруына айтарлықтай кедергі келтіреді.**

Мемлекеттік мүлікті басқару тиімділігіне бағалау, сондай-ақ мемлекеттік органдар қызметінің тиімділігіне бағалау жүргізу кезінде квазимемлекеттік сектор субъектілерінің қаражатты пайдалану және мемлекет активтерін басқару тиімділігінің өлшемшарттары ескерілмейді.

**Үкімет есебіне қорытынды құпия бөлікті де қамтиды**. Ол бес мемлекеттік органдағы және Ұлттық қауіпсіздік комитетіндегі аудиторлық іс-шараның бағалау нәтижелерін қамтиды, сонымен қатар «қызмет бабында пайдалану үшін» бөлімінде екі мемлекеттік орган қызметін бағалау қорытындысы (СІМ және ПІБ) мен Сыртқы істер министрлігінде жүргізілген аудиттің нәтижелері көрсетілген.

Бұдан басқа, Есеп комитетінің Қорытындысында бюджеттік бағдарламалар көрсеткіштеріне қол жеткізу нәтижелері туралы ақпараттан тұратын қосымша материалдар берілген, Есеп комитетінің, Қаржы министрлігі Ішкі мемлекеттік аудит комитеті және облыстардың, Астана, Алматы қалаларының тексеру комиссиялары қызметінің қысқаша қорытындылары қоса ұсынылған.

2016 жылғы республикалық бюджеттің атқарылуы туралы Есеп комитетінің есебінің негізгі тұжырымдары осындай.

**Назар қойып, тыңдағандарыңызға рақмет!**